2000 m. birželio 22 d. Europos Parlamento ir Tarybos sprendimas Nr. 1753/2000/EB, nustatantis naujų keleivinių automobilių vidutinio konkretaus išmetamųjų CO2 dujų kiekio kontrolės sistemą



Oficialusis leidinys L 202 , 10/08/2000 p. 0001 - 0013

CS.ES skyrius 15 tomas 05 p. 138 - 150

ET.ES skyrius 15 tomas 05 p. 138 - 150

HU.ES skyrius 15 tomas 05 p. 138 - 150

LT.ES skyrius 15 tomas 05 p. 138 - 150

LV.ES skyrius 15 tomas 05 p. 138 - 150

MT.ES skyrius 15 tomas 05 p. 138 - 150

PL.ES skyrius 15 tomas 05 p. 138 - 150

SK.ES skyrius 15 tomas 05 p. 138 - 150

SL.ES skyrius 15 tomas 05 p. 138 - 150



Europos Parlamento ir tarybos Sprendimas Nr. 1753/2000/EB 2000 m. birželio 22 d. nustatantis naujų keleivinių automobilių vidutinio konkretaus išmetamųjų CO2 dujų kiekio kontrolės sistemą EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 175 straipsnio 1 dalį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], pasikonsultavę su Regionų komitetu, laikydamiesi Sutarties 251 straipsnyje [3] nustatytos tvarkos ir atsižvelgdami į 2000 m. kovo 9 d. Taikinimo komiteto patvirtintą bendrąjį tekstą, kadangi: (1) Galutinis JT Bendrosios klimato kaitos konvencijos tikslas yra pasiekti, kad šiltnamio efektą sukeliančių dujų koncentracija atmosferoje stabilizuotųsi tokiame lygyje, kuriame pavojingas antropogeninis poveikis nesutrikdo klimato sistemos. 1997 m. gruodžio mėn. Kioto konferencijoje priimtame šios Konvencijos Kioto protokole yra sąlyga dėl šiltnamio efektą sukeliančių dujų koncentracijos lygio sumažinimo. (2) Kioto protokolu Bendrija užsibrėžė tikslą 2008–2012 m. sumažinti tam tikrų šiltnamio efektą sukeliančių dujų emisijos kiekį 8 %, palyginti su 1990 m. lygiu. (3) Kioto protokole reikalaujama, kad Protokolo I priede minimos šalys, vykdydamos savo įsipareigojimus, iki 2005 m. padarytų akivaizdžią pažangą. (4) Sprendimas 93/389/EEB [4] nustatė Bendrijos CO2 ir kitų išmetamų šiltnamio efektą sukeliančių dujų kiekio kontroliavimo mechanizmą. (5) Pripažinusi, kad keleiviniai automobiliai yra svarbus CO2 emisijos šaltinis, Komisija pasiūlė Bendrijos keleivinių automobilių išmetamųjų CO2 dujų kiekio mažinimo ir kuro taupymo gerinimo strategiją. 1996 m. birželio 25 d. išvadose Taryba pritarė Komisijai. (6) Europos Parlamentas ir Taryba nustatė, kad 2005 m. (vėliausiai 2010 m.) vidutinis išmetamo CO2 kiekis turėtų būti 120 g/km (5 l/100 km benzininiams varikliams ir 4,5 l/100 km dyzeliniams varikliams). (7) Komisija šiuo metu atlieka tyrimus, kad kiek įmanoma skubiau pateiktų tinkamus pasiūlymus dėl suderintos N1 kategorijos transporto priemonių konkrečios išmetamųjų CO2 dujų kiekio matavimo tvarkos, atsižvelgdama į 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo II priedą [5]. (8) Naujų keleivinių automobilių konkretūs išmetamųjų CO2 dujų kiekiai Bendrijoje matuojami suderintu būdu, laikantis metodologijos, nustatytos 1980 m. gruodžio 16 d. Tarybos direktyvoje 80/1268/EEB dėl valstybių narių įstatymų, reglamentuojančių transporto priemonių degalų suvartojimą, suderinimo [6]. (9) Būtina nustatyti objektyvią Bendrijoje pardavinėjamų naujų keleivinių automobilių konkretaus išmetamųjų CO2 dujų kiekio kontrolės sistemą, kad būtų patikrinta, ar veiksminga yra Bendrijos strategija, minima 1995 m. gruodžio 20 d. Komisijos pranešime, ir kaip automobilių gamintojų organizacijos įgyvendina oficialiai prisiimtus įsipareigojimus. Šiame Sprendime bus pateikta tokia sistema. Komisija paskelbė, kad kiek įmanoma anksčiau apsvarstys, ar reikalinga sutarčių, kurias ateityje turėtų sudaryti automobilių gamintojų organizacijos, įskaitant priemones, kurių reikėtų imtis, jei tokios sutartys neveiks, teisinė bazė. (10) Pagal šį Sprendimą valstybės narės turėtų rinkti tik oficialius duomenis pagal Direktyvą 70/156/EEB. (11) Direktyvoje 70/156/EEB numatoma, kad gamintojai privalo išduoti atitikties liudijimus, kuriuos turi turėti kiekvienas naujas keleivinis automobilis, o valstybės narės gali leisti naują keleivinį automobilį registruoti ir naudoti tik tada, kai jis turi galiojantį atitikties liudijimą. (12) Šis sprendimas skirtas ne tam, kad būtų derinamos nacionalinės transporto priemonių registravimo sistemos, bet tam, kad jos būtų papildytos siekiant užtikrinti minimalaus duomenų komplekto, reikalingo, kad Bendrijos naujų automobilių vidutinio konkretaus išmetamųjų CO2 dujų kiekio kontrolės sistema tinkamai veiktų, laikymąsi. (13) Pageidautina įtraukti visus naujus alternatyvų energijos šaltinį turinčius keleivinius automobilius, kurie patenka į Direktyvos 70/156/EEB taikymo sritį. (14) Tokia kontrolės sistema turėtų būti taikoma tik tiems naujiems keleiviniams automobiliams, kurie Bendrijoje registruojami pirmą kartą ir anksčiau niekur kitur nebuvo registruoti. (15) Siekiant užtikrinti tinkamą šio Sprendimo taikymą, būtina palaikyti ryšius tarp Komisijos ir valstybių narių dėl duomenų kokybės kontrolės, PRIĖMĖ ŠĮ SPRENDIMĄ: 1 straipsnis Šis sprendimas nustato Bendrijoje registruojamų naujų keleivinių automobilių vidutinio konkretaus išmetamųjų CO2 dujų kiekio kontrolės sistemą. Ji taikoma tik tiems keleiviniams automobiliams, kurie Bendrijoje registruojami pirmą kartą ir anksčiau nebuvo niekur kitur registruoti. 2 straipsnis Šiame sprendime: 1) "keleivinis automobilis" – bet kokia M1 kategorijos transporto priemonė, apibrėžta Direktyvos 70/156/EEB II priede ir patenkanti į Direktyvos 80/1268/EEB taikymo sritį. Šis terminas netaikomas transporto priemonėms, patenkančioms į Direktyvos 92/61/EEB [7] taikymo sritį, ir specialios paskirties transporto priemonėms, apibrėžtoms Direktyvos 70/156/EEB 4 straipsnio 1 dalies a punkto antrojoje įtraukoje; 2) "pirmą kartą registruojamas automobilis" – pirmą kartą Bendrijoje registruojamas keleivinis automobilis. Šis apibrėžimas netaikomas toms transporto priemonėms, kurios pakartotinai registruojamos antroje valstybėje narėje arba anksčiau buvo registruotos už Bendrijos ribų; 3) "atitikties liudijimas" – Direktyvos 70/156/EEB 6 straipsnyje minimas liudijimas; 4) "konkretūs išmetamųjų CO2 dujų kiekiai" yra tam tikro keleivinio automobilio konkretūs išmetamųjų CO2 dujų kiekiai, matuojami pagal Direktyvą 80/1268/EEB, nustatyti Direktyvos 70/156/EEB VIII priede ir priskiriami tipo patvirtinimo dokumentams; 5) "gamintojas" – asmuo arba institucija, atsakinga patvirtinimo institucijai už visus tipo patvirtinimo proceso aspektus ir produkcijos atitikties užtikrinimą. Nebūtina, kad toks asmuo arba institucija tiesiogiai dalyvautų visuose transporto priemonės, sistemos, komponento arba atskiro techninio vieneto, kuriam turi būti taikomas patvirtinimo procesas, konstravimo etapuose; 6) "markė" – gamintojo prekės ženklas, kuris nurodomas ir atitikties liudijime bei tipo patvirtinimo dokumentuose; 7) "didžiausia bendroji naujų keleivinių automobilių galia" – maksimali variklio galia, nurodyta atitikties liudijime ir tipo patvirtinimo dokumentuose, matuojama pagal Direktyvą 80/1269/EEB [8]; 8) "masė" – automobilio masė su kėbulu, parengtu eksploatuoti, nurodyta atitikties liudijime ir tipo patvirtinimo liudijime, apibrėžta Direktyvos 70/156/EEB I priedo 2.6 skyriuje; 9) "variklio talpa" – variklio talpa, nurodyta atitikties liudijime ir tipo patvirtinimo dokumentuose; 10) "kuro tipas" – kuras, kuriam automobilio tipas buvo originaliai patvirtintas ir kuris nurodytas atitikties liudijime bei tipo patvirtinimo dokumentuose; 11) "registracijos rinkmena" – elektroninė rinkmena, kurioje laikoma informacija, susijusi su kiekvieno atskiro keleivinio automobilio registracija; 12) "tipas", "variantas" ir "versija" – tam tikros markės diferencijuotos transporto priemonės, kurias deklaruoja gamintojas, kaip nurodyta Direktyvos 70/156/EEB II priedo B dalyje, ir kurios unikaliai identifikuojamos pagal tipo, varianto ir versijos raidinius skaitmeninius simbolius; 13) "alternatyvų energijos šaltinį turinčios transporto priemonės" – M1 kategorijos motorinės transporto priemonės, apibrėžtos Direktyvos 70/156/EEB II priedo B dalyje, kurios nepatenka į Direktyvos 80/1268/EEB taikymo sritį; 14) "tipo patvirtinimo dokumentai" – informacijos paketas, kuriame yra informacijos aplankas, tipo patvirtinimo liudijime ir bandymo rezultatai, pagal Direktyvos 70/156/EEB 4 straipsnio 5 ir 6 dalis siunčiami nacionalinėms tipo patvirtinimo institucijoms. 3 straipsnis 1. Kad būtų sukurta 1 straipsnyje minima sistema, valstybės narės kiekvienam tame straipsnyje minimam automobiliui, registruotam jų teritorijoje, surenka I priede apibūdintą informaciją. 2. Valstybėms narėms 1 dalyje nurodytą informaciją leidžiama imti arba iš Bendrijos tipo patvirtinimo dokumentų, arba iš atitikties liudijimo. 3. Valstybės narės yra atsakingos už savo surenkamų duomenų galiojimą ir kokybę. Valstybės narės atsižvelgia į II priede apibūdintus galimus klaidų šaltinius, imasi priemonių toms klaidoms maksimaliai sumažinti ir pateikia Komisijai statistinės analizės arba kitokiu būdu parengtą neteisingų duomenų proporcijos įvertinimą kartu su 4 straipsnio 4 dalyje minima ataskaita. 4. Valstybės narės imasi priemonių pagerinti duomenų, kuriuos jos surenka, kokybei ir Komisijos prašymu informuoja ją apie tai. Remdamasi šia informacija, Komisija, pasitarusi su suinteresuota valstybe nare, gali pasiūlyti tai valstybei narei priemones, kaip dar labiau pagerinti duomenų, kuriuos valstybė narė svarsto, kokybę. Tuo remdamasi, valstybė narė informuoja Komisiją apie tolesnius veiksmus, kurių, jei reikės, ji imsis, kad pagerintų duomenų kokybę. 4 straipsnis 1. Kiekvienais kalendoriniais metais valstybė narė, taikydama III priede nurodytus metodus, kiekvienam atskiram gamintojui ir visiems gamintojams kartu nustato: a) kiekvienam atskiram kuro tipui: i) bendrą pirmą kartą registruojamų keleivinių automobilių kiekį, kaip nurodyta III priedo 1 punkte; ii) vidutinį pirmą kartą registruojamų keleivinių automobilių konkretų išmetamųjų CO2 dujų kiekį, kaip nurodyta III priedo 2 punkte; b) kiekvienam kuro tipui ir kiekvienai atskirai CO2 emisijos kategorijai, kaip nurodyta III priedo 3 punkte: i) pirmą kartą registruojamų keleivinių automobilių skaičių; ii) vidutinį konkretų išmetamųjų CO2 dujų kiekį, kaip nurodyta III priedo 3 punkto antrojoje pastraipoje; c) kiekvienam variklio tipui ir kiekvienai atskirai svorio kategorijai, kaip nurodyta III priedo 4 punkte: i) pirmą kartą registruojamų keleivinių automobilių kiekį; ii) vidutinį konkretų išmetamųjų CO2 dujų kiekį, kaip nurodyta III priedo 4 punkto trečiojoje pastraipoje; iii) vidutinę masę, kaip nurodyta III priedo 4 punkto antroje pastraipoje [9]; d) kiekvienam kuro tipui ir kiekvienai atskirai didžiausios bendrosios galios kategorijai, nurodytai III priedo 5 punkte: i) pirmą kartą registruojamų keleivinių automobilių kiekį; ii) vidutinį konkretų išmetamųjų CO2 dujų kiekį, kaip nurodyta III priedo 5 punkto trečiojoje pastraipoje; iii) vidutinę didžiausią bendrąją galią, kaip nurodyta III priedo 5 punkto antrojoje pastraipoje; e) kiekvienam kuro tipui ir kiekvienai atskirai variklio talpos kategorijai, nurodytai III priedo 6 punkte: i) pirmą kartą registruojamų keleivinių automobilių kiekį; ii) vidutinį konkretų išmetamųjų CO2 dujų kiekį, kaip nurodyta III priedo 6 punkto trečiojoje pastraipoje; iii) vidutinę variklio talpą, kaip nurodyta III priedo 6 punkto antrojoje pastraipoje. 2. Be to, valstybės narės nustato jų teritorijoje registruotų alternatyvų energijos šaltinį turinčių transporto priemonių skaičių. 3. Jei valstybių narių teritorijoje registruotų transporto priemonių masės matavimo būdas skiriasi, jos apie tai informuoja Komisiją. 4. Valstybės narės kasmet Komisijai pateikia informaciją, minimą 1 ir 2 dalyse. Pirmą kartą ji pateikiama ne vėliau kaip 2001 m. liepos 1 d. Praėjusiais kalendoriniais metais surinkti kontroliavimo duomenys vėliau pateikiami iki balandžio 1 d. Duomenys pateikiami laikantis IV priede nurodytos formos. 5. Komisijos prašymu valstybės narės taip pat pateikia visą duomenų, surinktų pagal 3 straipsnį, komplektą. 5 straipsnis Valstybės narės skiria kompetentingą instituciją, kuri renka ir pateikia kontroliavimo informaciją ir ne vėliau kaip per šešis mėnesius po šio Sprendimo įsigaliojimo informuoja Komisiją apie tai. 6 straipsnis Ne vėliau kaip per šešis mėnesius po šio Sprendimo įsigaliojimo valstybės narės Komisijai praneša, kaip jos ketina įgyvendinti jo nuostatas. Remdamasi tais pranešimais, Komisija gali paprašyti daugiau informacijos arba, pasitarusi su valstybėmis narėmis, pareikalauti pakeisti siūlomus įgyvendinimo metodus. 7 straipsnis Komisija ne vėliau kaip iki 2002 m. gruodžio 31 d. pateikia Europos Parlamentui ir Tarybai ataskaitą, kaip veikia pagal šį Sprendimą kuriama kontrolės sistema. 8 straipsnis Naudojantis kontrolės sistema surinkti duomenys nuo 2003 m. bus naudojami kaip pagrindas savanoriškiems kontroliavimo įsipareigojimams tarp Komisijos ir automobilių pramonės, kuriais siekiama sumažinti motorinių transporto priemonių išmetamųjų CO2 dujų kiekį, ir, kur tai būtina, jiems patikslinti. 9 straipsnis Kiekvienais kalendoriniais metais Komisija pateikia Europos Parlamentui ir Tarybai ataskaitą, pagrįstą iš valstybių narių gautais kontroliavimo duomenimis. 10 straipsnis Tarpinės planinių metų ir galutinės planinių metų ataskaitos [10] parodys, ar išmetami kiekiai sumažėjo dėl techninių priemonių, kurių imsis gamintojai, ar dėl kitų priemonių, pavyzdžiui, vartotojų elgesio pasikeitimo. 11 straipsnis Šis sprendimas skiriamas valstybėms narėms. Priimta Liuksemburge, 2000 m. birželio 22 d. Parlamento vardu Pirmininkė N. Fontaine Tarybos vardu Pirmininkas J. Sócrates [1] OL C 231, 1998 7 23, p. 6 irOL C 83, 1999 3 25, p. 9. [2] OL C 40, 1999 2 15, p. 8. [3] 1998 m. gruodžio 17 d. Europos Parlamento nuomonė (OL C 98, 1999 4 9, p. 240), 1999 m. vasario 23 d. Tarybos bendroji pozicija (OL C 123, 1999 5 4, p. 13) ir 1999 m. gruodžio 2 d. Europos Parlamento sprendimas (OL C 194, 2000 7 11, p. 46). 2000 m. gegužės 16 d. Tarybos sprendimas ir 2000 m. gegužės 17 d. Europos Parlamento sprendimas. [4] 1993 m. birželio 24 d. Tarybos sprendimas 93/389/EEB dėl Bendrijos CO2 ir kitų šiltnamio efektą sukeliančių dujų emisijos tikrinimo mechanizmo (OL L 167, 1993 7 9, p. 31). [5] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 98/91/EB (OL L 11, 1999 1 16, p. 25). [6] OL L 375, 1980 12 31, p. 36. Direktyva su paskutiniais pakeitimais, padarytais Komisijos direktyva 93/116/EB (OL L 329, 1993 12 30, p. 39). [7] 1992 m. birželio 30 d. Tarybos direktyva 92/61/EEB dėl dviračių arba triračių motorinių transporto priemonių tipo patvirtinimo (OL L 225, 1992 8 10, p. 72). Direktyva su pakeitimais, padarytais 1994 m. Stojimo aktu. [8] 1980 m. gruodžio 16 d. Tarybos direktyva 80/1269/EEB dėl valstybių narių įstatymų, reglamentuojančių motorinių transporto priemonių variklio galią, suderinimo (OL L 375, 1980 12 31, p. 46). Direktyva su paskutiniais pakeitimais, padarytais Direktyva 97/21/EB (OL L 125, 1997 5 16, p. 31). [9] Jei keleivinio automobilio masė, nurodyta tipo patvirtinimo dokumentuose arba atitikties liudijime, pateikiama nurodant mažiausią ir didžiausią skaičių, valstybė narė tam keleiviniam automobiliui nurodo skaičių, reiškiantį didžiausią masę. [10] Komisijos rekomendacija 1999/125/EB (OL L 40, 1999 2 13, p. 49),Komisijos rekomendacija 2000/303/EB (OL L 100, 2000 4 20, p. 55),Komisijos rekomendacija 2000/304/EB (OL L 100, 2000 4 20, p. 57). -------------------------------------------------- I PRIEDAS Duomenys, kuriuos valstybės narės turi surinkti ir pateikti naujų keleivinių automobilių CO2 kontrolės sistemai Kad naujų keleivinių automobilių konkrečių išmetamųjų CO2 dujų kiekių kontrolės sistema veiktų Bendrijos mastu, valstybės narės surinks minimalų kiekį informacijos apie kiekvieną naują automobilį, kuris Bendrijoje registruojamas pirmą kartą. Atsižvelgti reikia tik į kuro ir varomąsias sistemas, įtrauktas į Bendrijos tipo patvirtinimo teisės aktus. Kai automobilis Bendrijoje registruojamas pirmą kartą, valstybės narės renka ir saugo duomenis apie: - konkrečius išmetamųjų CO2 dujų kiekius (g/km), - kuro tipą (pvz., benzinas, dyzelinis kuras), - gamintoją, - masę (kg), - didžiausią bendrąją galią (kW), - variklio talpą (cm3). -------------------------------------------------- II PRIEDAS Duomenų kokybė ir tikslumas 1. Įvadas Gamintojai gali skirstyti savo keleivinių automobilių tipus į variantus ir toliau – į versijas. Kiekvienam konkrečiam automobiliui tiksliausi išmetamųjų CO2 dujų kiekio duomenys yra nurodytieji konkrečiai versijai, kuriai priklauso automobilis. Todėl kontrolės sistemai valstybės narės turėtų rinkti tik konkrečiai versijai tinkamus duomenis. 2. Tipo patvirtinimo dokumentų, kaip kontroliavimo duomenų šaltinio, naudojimas a) Informacija, naudotina CO2 arba automobilių kontrolės tikslais (arba įtrauktina į elektronines duomenų bazes ir vėliau naudotina CO2 arba automobilių kontrolės sistemoje), turi būti imama iš oficialaus informacijos paketo, pateikiamo kartu su pranešimu apie tipo patvirtinimo suteikimą, kurį valstybėse narėse siunčia nacionalinės tipo patvirtinimo institucijos ir kuris nurodytas Direktyvoje 70/156/EEB. b) Nacionalinių tipo patvirtinimo institucijų siunčiamame informacijos pakete gali būti kelioms skirtingoms versijoms būdingų duomenų. Todėl svarbu, kad informaciniame pakete būtų teisingai identifikuojami naujam keleiviniam automobiliui būdingi duomenys, kuriems taikomos šio sprendimo nuostatos. Todėl duomenys konkrečiai versijai turi būti renkami pagal transporto priemonės tipo, varianto ir versijos numerius, nurodytus atitikties liudijime. Atitikties liudijime būtinai pateikiami duomenys apie tam tikro automobilio konkrečią versiją. 3. Galimi klaidų šaltiniai a) Konkrečiai versijai būdingų duomenų ėmimas iš tipo patvirtinimo dokumentų Egzistuoja du svarbūs galimų klaidų šaltiniai, susiję su tuo, kad tipo patvirtinimo dokumentai naudojami kaip kontroliavimo duomenų, reikalaujamų pagal šį sprendimą, šaltinis. Pirmasis gali atsirasti konvertuojant informacijos aplanke esančius popierinio formato duomenis į elektroninį formatą, leidžiantį juos naudoti elektroninėje tipo patvirtinimo duomenų bazėje. Tai greičiausiai bus žmogaus padarytos klaidos. Antrasis yra susijęs su teisingu duomenų paėmimu iš elektroninės tipo patvirtinimo duomenų bazės. Teisingai versijai skirti duomenys tokiose duomenų bazėse turėtų būti identifikuojami unikaliu atitikties liudijime nurodytų tipo, varianto ir versijos numerių deriniu. b) Duomenų perkėlimas iš atitikties liudijimo į elektroninės registracijos rinkmeną Kai duomenys iš atitikties liudijimo (popierinio) paimami ir į elektroninės registracijos rinkmeną įvedami naujo keleivinio automobilio registracijos metu, atsiranda rizika, kad gali būti įvesti neteisingi duomenys. Tai greičiausiai gali būti žmogaus padarytos klaidos. c) Automatizuotas duomenų perdavimas iš gamintojų į registracijos institucijas Kai kuriose valstybėse narėse gamintojų yra prašoma atitikties liudijime esančius duomenis registracijos institucijoms (arba tiesiogiai į registracijos rinkmenas) perduoti elektroninio ryšio priemonėmis. Taigi gali būti perduodami neteisingi duomenys, kuriuos sistema patvirtina. -------------------------------------------------- III PRIEDAS Naujų keleivinių automobilių CO2 kontrolės informacijos nustatymo metodologija Priede aprašoma kontrolės informacija, kuri turi būti perduodama Komisijai. Kontrolės informacija turi būti gaunama iš neapdorotų duomenų, surenkamų per pirmąją naujų keleivinių automobilių registraciją (aprašyta I priede), taikant toliau aprašytus metodus. Tiksli šios informacijos pateikimo Komisijai forma pateikta IV priede. Šiuo metu atsižvelgiama tik į kurą ir varomąsias sistemas, įtrauktas į Komisijos tipo patvirtinimo teisės aktus. Į šią kontrolės sistemą įtraukiama tik informacija apie naujus keleivinius automobilius, kurie anksčiau nebuvo registruoti Bendrijoje. Jau anksčiau Bendrijoje arba kur nors kitur registruotiems keleiviniams automobiliams šio sprendimo nuostatos netaikomos. 1. Pagal kuro tipą (Nf) skirstomų pirmą kartą registruojamų automobilių skaičiai Kiekvienam atskiram kuro tipui (pvz., benzinas ir dyzelinis kuras) valstybės narės nustato pirmą kartą jų teritorijoje registruojamų naujų keleivinių automobilių skaičių. Kiekvieno kuro tipo (f) pirmą kartą registruojamų naujų automobilių skaičius žymimas Nf. 2. Vidutinis tam tikro kuro tipo (Sf, ave) pirmą kartą registruojamų automobilių konkretus išmetamųjų CO2 dujų kiekis Visų tam tikro kuro tipo pirmą kartą registruojamų automobilių konkrečių išmetamųjų CO2 dujų kiekių vidurkis (žymimas Sf, ave) apskaičiuojamas sudedant kiekvieno atskiro tam tikro kuro tipo (Sf) pirmą kartą registruojamo automobilio konkrečius išmetamųjų CO2 dujų kiekius ir gautą sumą padalijant iš vienodo kuro tipo (Nf) pirmą kartą registruojamų automobilių skaičiaus: +++++ TIFF +++++ 3. Naujų keleivinių automobilių išmetamųjų CO2 dujų kiekių pasiskirstymas Kiekvieno kuro tipo pirmą kartą registruojamų keleivinių automobilių skaičius, tenkantis toliau nurodytoms CO2 emisijos kategorijoms, turi būti registruojamas. CO2 emisijos kategorijos: < 60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450, > 450 g/km. Jei tam tikros CO2 kategorijos (c) ir tam tikro kuro tipo (f) naujų automobilių skaičius išreiškiamas Nf, c, tai šių transporto priemonių vidutinis išmetamųjų CO2 dujų kiekis Cf, c, ave apskaičiuojamas sudedant kiekvieno naujo automobilio išmetamųjų CO2 dujų kiekius Cf, c ir gautą sumą padalijant iš Nf, c: +++++ TIFF +++++ 4. Naujų keleivinių automobilių masės pasiskirstymas Kiekvienos iš šių masės kategorijų – < 650, 650-750, 751-850, 851-950, 951-1050, 1051-1150, 1151-1250, 1251-1350, 1351-1550, 1551-1750 ir 1751-2000, 2001-2250, 2251-2500, 2501-2800 ir > 2800 kg — tam tikro kuro tipo pirmą kartą registruojamų keleivinių automobilių skaičius, vidutinė šių automobilių masė ir jų vidutiniai konkretūs išmetamųjų CO2 dujų kiekiai turi būti registruojami. Jei tam tikros masės kategorijos (m) ir kuro tipo (f) naujų automobilių skaičius išreiškiamas Nf, m, vidutinė šių transporto priemonių masė Mf, m, ave apskaičiuojama, sudedant kiekvieno naujo automobilio masę Mf, m ir gautą sumą padalijant iš Nf, m: +++++ TIFF +++++ Jei Sf, m yra tam tikros svorio kategorijos ir kuro tipo atskirų automobilių konkretus išmetamųjų CO2 dujų kiekis, tai analogiškai šių transporto priemonių vidutinis konkretus išmetamųjų CO2 dujų kiekis išreiškiamas: +++++ TIFF +++++ 5. Pirmą kartą registruojamų keleivinių automobilių didžiausios bendrosios galios pasiskirstymas Kiekvienos iš šių didžiausios bendrosios galios kategorijų – < 30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300, > 300 kW – tam tikro kuro tipo pirmą kartą registruojamų keleivinių automobilių skaičius, vidutinė didžiausia bendroji šių automobilių galia ir jų vidutiniai konkretūs išmetamųjų CO2 dujų kiekiai turi būti registruojami. Jei tam tikro galios diapazono (p) ir kuro tipo (f) naujų automobilių skaičius yra išreiškiamas Nf, p, vidutinė maksimali bendroji šių transporto priemonių galia Pf, p, ave yra apskaičiuojama sudedant kiekvieno naujo automobilio didžiausios bendrosios galios dydžius Pf, p ir gautą sumą padalijant iš Nf, p: +++++ TIFF +++++ Jei Sf, p yra tam tikros didžiausios bendrosios galios kategorijos ir kuro tipo atskirų automobilių konkretus išmetamųjų CO2 dujų kiekis, tai analogiškai šių transporto priemonių vidutinis konkretus išmetamųjų CO2 dujų kiekis išreiškiamas: +++++ TIFF +++++ 6. Pirmą kartą registruojamų keleivinių automobilių variklio talpos pasiskirstymas Kiekvienos iš šių variklio galios kategorijų – < 700, 700-800, 801-900, 901-1000, 1001-1100, 1101-1200, 1201-1300, 1301-1400, 1401-1500, 1501-1600, 1601-1700, 1701-1800, 1801-1900, 1901-2000, 2001-2100, 2101-2200, 2201-2400, 2401-2600, 2601-2800, 2801-3000, 3001-3500, 3501-4500, > 4500 cm3 – tam tikro kuro tipo pirmą kartą registruojamų keleivinių automobilių skaičius, vidutinė šių transporto priemonių variklio talpa ir vidutiniai konkretūs išmetamųjų CO2 dujų kiekiai turi būti registruojami. Jei tam tikro variklio talpos diapazono (c) ir kuro tipo (f) naujų automobilių skaičius yra išreiškiamas Nf, c, vidutinė šių automobilių variklio talpa Cf, c, ave yra apskaičiuojama sudedant kiekvieno naujo automobilio variklio talpą Cf, c ir gautą sumą padalijant iš Nf, c: +++++ TIFF +++++ Jei Sf, c yra tam tikros variklio talpos kategorijos ir kuro tipo atskirų automobilių konkretus išmetamųjų CO2 dujų kiekis, tai analogiškai šių transporto priemonių vidutinis konkretus išmetamųjų CO2 dujų kiekis išreiškiamas: +++++ TIFF +++++ -------------------------------------------------- IV PRIEDAS Komisijai perduodamos kontrolės informacijos forma Toliau pateikiama valstybių narių Komisijai pateikiamos kontrolės informacijos, apskaičiuojamos pagal III priede nurodytą metodologiją forma. 1. Visų tam tikro kuro tipo pirmą kartą registruojamų keleivinių automobilių konkrečių išmetamųjų CO2 dujų kiekių vidurkis Valstybės narės nurodo kiekvieno atskiro kuro tipo pirmą kartą registruojamų automobilių skaičių ir tų automobilių vidutinius konkrečius išmetamųjų CO2 dujų kiekius. Duomenys turi būti pateikiami žemiau pateikta lentelių forma, o CO2 emisijos dydžiai nurodomi suapvalinti iki sveiko skaičiaus. Kuro tipas | Pirmą kartą registruojamų keleivinių automobilių skaičius | Vidutiniai konkretūs išmetamo CO2 kiekiai (g/km) | Benzinas | … | … | Dyzelinis kuras | … | … | … | … | | 2. Vidutiniai konkretūs išmetamųjų CO2 dujų kiekiai pagal gamintoją ir kuro tipą Duomenys apie pirmą kartą registruojamus keleivinius automobilius turi būti grupuojami pagal gamintoją ir dar suskirstomi pagal kuro tipą (pvz., benzinas ir dyzelinis kuras). Kiekvienam pogrupiui valstybės narės nurodo visus vidutinius konkrečius išmetamųjų CO2 dujų kiekius ir keleivinių automobilių skaičių, kuriuo remiantis buvo skaičiuojama. Reikalaujama informacija perduodama toliau parodyta lentelių forma. Išmetamųjų CO2 dujų kiekiai nurodomi suapvalinti iki sveiko skaičiaus. Gamintojas | Kuro tipas | Pirmą kartą registruojamų keleivinių automobilių skaičius | Vidutiniai konkretūs išmetamųjų CO2 dujų kiekiai (g/km) | … | Benzinas | … | … | … | Dyzelinis kuras | … | … | … | … | … | | 3. Naujų keleivinių automobilių parko CO2 emisijos pasiskirstymas Valstybės narės pateikia kiekvieno skirtingo kuro tipo kiekvienos konkrečios CO2 emisijos kategorijos naujų keleivinių automobilių skaičių pagal atskirą gamintoją ir bendrai visiems gamintojams. Naudojama toliau nurodyta forma. +++++ TIFF +++++ 4. Naujų keleivinių automobilių masės, galios ir variklio talpos pasiskirstymas Transporto priemonės masės, galios ir variklio talpos savybės skirstamos į klases ir perduodama kiekvienos klasės intervalo duomenų visuma. Reikalaujami duomenys (pagal atskirą gamintoją ir bendrai visiems gamintojams) yra duomenys, apibūdinantys tam tikros klasės keleivinių automobilių bendrąsias savybes (masę, galią, variklio talpą) ir vidutinius konkrečius išmetamųjų CO2 dujų kiekius. Masės, galios ir variklio talpos bei konkretūs išmetamųjų CO2 dujų kiekiai registruojami suapvalinti iki sveiko skaičiaus. +++++ TIFF +++++ +++++ TIFF +++++ +++++ TIFF +++++ --------------------------------------------------